**קרייג פרדיגי** (באנגלית: **Craig Federighi**; נולד ב-1969) הוא מהנדס אמריקאי ומנהל עסקי המכהן בתור סגן נשיא בכיר להנדסת תוכנה בחברת אפל. הוא אחראי על פיתוח מערכות ההפעלה ‎macOS, iOS, iPadOS, watchOS ו-visionOS, וכן ועל צוותי פיתוח מערכות ההפעלה שמפיצה אפל. צוותיו אחראים על בניית ותחזוקת התוכנה של מוצרי אפל השונים, כולל ממשק משתמש, יישומים, ושלדי תוכנה.

ראשית חייו
----------

פרידיגי נולד ב-27 במאי 1969 בסן לאנדרו (אנ') שבקליפורניה. ולמד שם בתיכון אקליינס בעיר לה פייט (אנ'). ב-1991 קיבל תואר ראשון בהנדסת חשמל ובמדעי המחשב מאוניברסיטת קליפורניה בברקלי. ב-1993 סיים שם תואר שני במדעי המחשב.

קריירה
------

### NeXT ו-Ariba

פדריגי עבד ב-NeXT, חברת מחשבי היוניקס שהקים סטיב ג'ובס לאחר שפוטר מאפל, בין 1994 ל-1996 ועסק בפיתוח מערכת המידע Enterprise Objects Framework (אנ') למיפוי אובייקטי-רלציוני על גבי מערכת ההפעלה NeXTSTEP (אנ') ושפת OpenStep (אנ') של החברה, כדי לאפשר לאפשר לחברות גישה מעמדות מחשבים רגילות למסדי נתונים ענקיים. הוא הצטרף לאפל עם רכישתה את NeXT ב-1996, וב-1999 עבר לחברת Ariba (אנ'), שם כיהן במספר תפקידים, וביניהם סגן נשיא שירותי רשת וסמנכ"ל טכנולוגיה.

### החזרה לאפל

לאחר עשור ב-Ariba, חזר פרדיגי ב-2009 לאפל כדי להוביל את פיתוח מערכת ההפעלה Mac OS X. באותה עת, אפל בדיוק סיימה את פיתוח הגרסה "Snow Leopard" ל-Mac OS X, שזכתה לשבחים על אמינותה ומהירותה. במרץ 2011, עם עזיבת סגן הנשיא הבכיר לפיתוח מק ברטלנד סרלט (אנ'), ירש פדריגי את אחריויותיו ועבר לניהולו הישיר של מנכ"ל אפל סטיב ג'ובס, והחל להתמקד בפיתוח מהדורת "Lion" (אנ') ל-OS X. באוגוסט 2012, קודם בתפקידו מסגן נשיא לפיתוח תוכנת מק לסגן נשיא בכיר, תחת ניהולו הישיר של המנכ"ל טים קוק. באוקטובר 2012, עם פרישת סגן הנשיא הבכיר לפיתוח iOS סקוט פורסטול מהחברה, תפקידו של פדריגי התרחב, ונפרש גם על פיתוחה של מערכת ההפעלה למכשירי המגע של אפל, האייפון והאייפד.

בספטמבר 2017, פיתוח העוזרת האישית הווירטואלית סירי עבר מידיו של אדי קיו לידיו של פדריגי.

עם השנים, התווספו לתחום אחריותו של פדריגי כראש תחום התוכנה באפל, מספר מערכות הפעלה נוספות, ביניהן מערכת ההפעלה לשעונים, watchOS, ב-2015, iPadOS, לאחר מיתוגה מחדש ופיצולה מ-iOS ב-2019, וכן visionOS ב-2023, מערכת ההפעלה המרחבית שנועדה למשקפי המציאות המעורבת של החברה, עם הויז'ן פרו תחילה.

בספטמבר 2018, דווח כי פדריגי מחזיק ביותר מ-400,000 מניות של אפל, בשווי של מעל 70 מיליון דולר, נכון לקיץ 2023.

#### תדמית והופעות באירועי אפל

בתוך קהילת המשתמשים והמפתחים של אפל, פדריגי ידוע בעיקר בשל האופי הנלהב שבו הוא מעביר מצגות בכנסי המפתחים ובאירועים של החברה, "WWDC". המצגות שלו מתאפיינות בדרך כלל בהומור אבסורדי ובשבירת מוסכמות, וכולל אזכורים רבים לתרבות הפופולרית ולשיער הראש שלו. כך למשל, בהדגמה של פיצ'רים תוכנתיים (אנ'), הוא הראה את יתרונותיהם לצורך ארגון מסיבות קריוקי במשרד או טיולי תרמילאות, ובהדגמה נוספת קיבל דואר אלקטרוני מבוים ובו תמונה מעובדת של ג'וני אייב עם שערו של פדריגי מודבק עליו. במהלך מצגותיו, ערך מחוות רבות ללהקת "ראש" הקנדית על ידי ניים דרופינג או הצגת אלבומים של הלהקה במהלך הדגמות תוכנה בכנסי המפתחים.

ב-2012, עברה Mac OS X, שגרסאותיה נקראו על שמם של חתולים גדולים, מיתוג מחדש אל OS X, שגרסאותיה נקראות על שם מחוזות בקליפורניה ובהמשך גם macOS ירש את דפוס מתן השמות הזה. מאז, במצגותיו על מערכת ההפעלה ישנה בדיחה חוזרת על האופן שבו הם מחליטים על המחוז על שמו תיקרא הגרסה. לפי הבדיחה, קרייג נעזר ב"צוות השיווק הגאוני" שלו, היוצא להרפתקה במיניבוס פולקסווגן, ותר אחר המקום הבא שעל שמו תיקרא. בדרך הם נוטים להיקלע לבעיות משונות ואבסורדיות. כך למשל, החליטו לזנוח שמות כמו "ויד" (קנאביס) ו"ראנצ'ו קוקמונגה" לפני שהחליטו להתפשר על "סיירה" (אנ') כשם הסופי. הבדיחה על הקנאביס שבה על עצמה עם ההכרזה על גרסת "היי סיירה" (אנ') ברמיזה על שיכרון ("היי"), ופדריגי הדגיש כי הרעיון לשם הוא "אפוי לחלוטין".

הסגנון הייחודי של פדריגי, והבדיחות העצמיות הרבות שלו על שיער ראשו, הקנו לו את הכינוי "Hair Force One", כפרפרזה על Air Force One. נוסף על כך, הוא כונה בידי מנכ"ל אפל טים קוק "סופרמן".

ב-2009 הופיע לראשונה באירוע גדול של אפל, ה-WWDC, שם סייע לברטנרד סרלט להציג לקהל את גרסת "Snow Leopard" (אנ') של Mac OS X. הופיע בשנית בכנס של 2010, והדגים שם את Mac OS X Lion (אנ') במצגת "Back to the Mac" שבה אפל הכריזה על גרסה חדשה ומוצרת ל-MacBook Air. בכנס של 2013, הציג את iOS 7, שכונתה על ידי אפל "השינוי הגדול ביותר ל-iOS מאז הצגת האייפון" וכללה שינויים נרחבים בממשק המשתמש, וכן את גרסת "Mavericks" (אנ') ל-OS X. בכנס של 2014, הציג את iOS 8 ואת OS X Yosemite (אנ'). ביום הראשון לכנס של 2015, העביר את מרבית המצגת הראשית, באורך שעתיים, והציג את iOS 9 וכן את OS X El Capitan (אנ'), שנחשבה לטובה יותר מקודמתה והייתה האחרונה שתמכה בשרתי "Xserve" (אנ') של החברה. בנוסף לכך, חשף כי אפל מתכננת לשחרר את שפת התכנות סוויפט שפיתחה החברה, כמיזם קוד פתוח – מה שאכן התממש מאוחר יותר באותה השנה. בספטמבר 2015, הדגים את טכנולוגיית ה-"3D Touch" (אנ') על האייפון 6S החדש, שהביאה רגישות ללחץ למסכי האייפון, מה שאיפשר למשתמשיו להפעיל פיצ'רים שונים כגון קיצורי דרך ופעולות מהירות על ידי לחיצה ברמות חוזקה שונות.

במרץ 2016, בעקבות סירובה של אפל להיענות לצו בית המשפט בקליפורניה שהורה לה על פתיחת הנעילה של האייפון 5c של אחד ממבצעי פיגוע הירי בסן ברנרדינו, כתב מאמר בוושינגטון פוסט, בו טען כי "נהייתי למהנדס מפני שאני מאמין בכוחה של הטכנולוגיה בהעשרת חיינו." הוא הוסיף, כי "לתוכנה נהדרת יש פוטנציאל בלתי-מוגבל לפתירת בעיות אנושיות, והיא יכולה להתפשט בהרף עין." הוא גם הזהיר מפני הסכנה הטמונה בהשתלת "דלת אחורית" בתוכנה של מערכות ההפעלה של אפל: "קוד זדוני מתפשט באותה המהירות, וכאשר תוכנה נוצרת למטרה הלא-נכונה, יש לה יכולת ענקית וגדלה לפגוע במיליוני אנשים".

ב-WWDC של 2016, פדריגי הציג את iOS 10 ואת macOS Sierra, והודיע כי ‏OS X תמותג מחדש, 15 שנים לאחר ששונתה מ-Mac OS X – ותיקרא מעתה "macOS". כך, macOS עמד אחיד בדפוס מתן השמות של שאר מערכות ההפעלה של החברה – iOS, tvOS ו-watchOS. בנוסף לכך, הוא הדגים את השימוש בווידג'טים במסך הנעילה של iOS, והכריז על ממשקי תכנות יישומים לסירי ול-iMessage שיהיו פתוחים לכל המפתחים.

בספטמבר 2017, פדריגי הכריז שדפדפן "ספארי" יחסום עוגיות מלעקוב אחר משתמשים מאתר לאתר. באירוע מיוחד של אפל באותו חודש, בו הכריזה אפל על אייפון X, פדריגי לא הצליח תחילה להפעיל את מנגנון זיהוי הפנים ("Face ID") באייפון החדש. אפל טענה כי טרם האירוע, עובדי החברה – שלא היו מזוהים במכשיר ההדגמה – ניסו להפעיל את המנגנון בהיסח דעת, מה שגרם לו לדרוש סיסמה במקום.

ב-WWDC של 2018, הכריז על iOS 12 ועל macOS Mojave (אנ').

ב-WWDC של 2019, הכריז על iOS 13, פיצולה של iPadOS מ-iOS, ועל macOS Catalina (אנ').

ב-WWDC של 2020, הוא היה המציג הראשי, וחשף בה רבות מהחידושים של החברה – ביניהם ‎iOS 14, iPadOS 14 (אנ') ו-macOS Big Sur.

באירוע המיוחד של אפל בנובמבר 2020, פדריגי ביקש "לעמעמם את האווירה" ו"העיר" MacBook Air עם מעבד M1 ממצב שינה לצלילי "Playing Your Game, Baby" של בארי וייט. קטע זה הפך במהירות למם ברשת.

בנובמבר 2021, הוא הופיע בכנס "פסגת האינטרנט" (אנ') בליסבון, והתריע על הסכנות הטמונות באפשור התקנת אפליקציות צד שלישי (שלא מ-App Store) באקוסיסטם של iOS. הוא טען שהפעולה הזו, המכונה "sideloading" (אנ'), היא "חברו הטוב ביותר של ההאקר".

ב-WWDC של 2022, הציג את ‎iOS 16, iPadOS 16 (אנ'), ואת macOS Ventura.

ב-WWDC של 2023, הציג את ‎iOS 17, iPadOS 17 (אנ') ואת macOS Sonoma. באותו הכנס, פדריגי ניגן ריף על גיטרה משולשת כמעברון, וקטע זה הפך לוויראלי.

חיים אישיים
-----------

פדריגי הוא ממוצא איטלקי. הוא נשוי משנת 2014, ויש לו ארבעה ילדים.

קישורים חיצוניים
----------------

ויקישיתוף מדיה וקבצים בנושא **קרייג פדריגי** בוויקישיתוף
* קרייג פדריגי, ההנהלה הבכירה באתר אפל
* קרייג פדריגי, פרופיל באתר בלומברג
* The Talk Show Live From WWDC 2023, ראיון בערוץ "Daring Fireball", באתר יוטיוב (אורך: 37:58), 10 ביוני 2023

הערות שוליים
------------

1. 1 2  Jay Yarow, Meet Craig Federighi, The Apple Executive Who Dominated Apple's Big Presentation Today, Business Insider, ‏3 ביוני 2014
2. ↑  קרול פרדיגי, באתר הקרן הקהילתית של לה פייט, קליפורניה
3. ↑  Craig Federighi, AppleInsider, ‏9 בדצמבר 2019
4. 1 2  ההודעה על עזיבתו של ברטנרד סרלט את אפל, "חדר החדשות" באתר אפל
5. ↑  קרייג פדריגי, אתר אפל
6. ↑  The Mac, The Myth, The Legend: How Snow Leopard became synonymous with reliability, 9to5Mac, ‏31 בינואר 2018
7. ↑  על אף שירש את אחריויותיו של ברטרנד, שהיה סגן נשיא בכיר, פדריגי המשיך בתפקידו כסגן נשיא (לא 'בכיר')
8. ↑  ההודעה על קידומו של פדריגי לתפקיד סגן נשיא בכיר בפיתוח תוכנת מק, "חדר החדשות" באתר אפל
9. ↑  ההודעה על הוספת iOS לתחום אחריותו של פדריגי, לצד OS X, "חדר החדשות" באתר אפל
10. ↑  רפאל קאהאן, שינויים בצמרת אפל: לסירי יש בוס חדש, באתר כלכליסט, 4 בספטמבר 2017
11. ↑  הוכרזה: iPadOS – מערכת ההפעלה הייעודית הראשונה לאייפד, באתר מגזין טכנולוגיה ובידור - Gadgety, ‏3 ביוני 2019
12. ↑  מסחר במניות בידי קרייג פדריגי באתר InsiderMole.com
13. ↑  Jay Yarow, Meet Craig Federighi, The Apple Executive Who Dominated Apple's Big Presentation Today, Business Insider, ‏3 ביוני 2014
14. ↑  Steven Tweedie, Here's That Picture of Apple's Jony Ive With A Full Head Of Hair, As Photoshopped By Craig Federighi, Insider, ‏2 ביוני 2014
15. ↑   WWDC 2022 – June 6, סרטון הדמיה בערוץ "אפל", באתר יוטיוב
16. ↑   WWDC 2019 Keynote, סרטון הדמיה בערוץ "אפל", באתר יוטיוב
17. ↑  Laura Vitto, Apple snuck a weed joke into its developer conference presentation, yahoo! news, ‏5 ביוני 2017
18. ↑  אתר למנויים בלבד סוכנויות הידיעות, אפל חשפה את iOS 7; "השינוי הגדול ביותר מאז מכשיר אייפון הראשון", באתר TheMarker‏, 10 ביוני 2013
19. ↑  iOS 7: מהפכה באייפון ובאייפד, באתר TGspot, ‏10 ביוני 2013
20. ↑  עומר כביר, IOS 7: נקיה וצבעונית - אך ממש לא מהפכנית, באתר כלכליסט, 11 ביוני 2013
21. ↑  Voices: Craig Federighi may give Apple a new jolt, USATODAY, ‏3 ביוני 2014
22. ↑  Matt Weinberger, One of Apple's biggest success stories takes a huge leap forward, Business Insider, ‏8 ביוני 2015
23. ↑  Jacob Kastrenakes, Apple's new programming language Swift is now open source, The Verge, ‏3 בדצמבר 2015
24. ↑  JV Chamary, 3D Touch In iPhone 6S Isn't Just A Gimmick. Here's How It Works, Forbes, ‏12 בספטמבר 2015
25. ↑  אתר למנויים בלבד אליחי וידל, אפל נגד ה-FBI: מה יותר חשוב - ביטחון מיידי או חופש הביטוי?, באתר TheMarker‏, 1 במרץ 2016
26. ↑  Craig Federighi, Apple VP: The FBI wants to roll back safeguards that keep us a step ahead of criminals, The Washington Post, ‏7 במרץ 2016
27. ↑   Apple – WWDC 2016 Keynote, סרטון הדמיה בערוץ "אפל", באתר יוטיוב
28. ↑  Brian X. Chen, The Battle for Digital Privacy Is Reshaping the Internet, The New York Times, ‏16 בספטמבר 2021
29. ↑  לימור גיטלסון, מלחמת העוגיות: אפל ומוזילה מגבילות את המעקב ברשת, באתר כלכליסט, 16 בספטמבר 2018
30. ↑  אתר למנויים בלבד סוכנויות הידיעות, אייפון X: אפל מסבירה מה גרם לתקלה המביכה בהשקה, באתר TheMarker‏, 14 בספטמבר 2017
31. ↑  Business Insider UK, Face ID on the iPhone X did not actually fail to recognise Craig Federighi during Apple's presentation, Business Insider, ‏14 בספטמבר 2017
32. ↑   WWDC 2020 Special Event Keynote, סרטון הדמיה בערוץ "אפל", באתר יוטיוב, 22 ביוני 2020
33. ↑   Apple Event — November 10, סרטון הדמיה בערוץ "אפל", באתר יוטיוב (אורך: 0:12), 10 בנובמבר 2020
34. ↑  Apple plays Craig Federighi meme for WWDC21 invite artwork - 9to5Mac, 9to5Mac, ‏30 במרץ 2021
35. ↑  עידן בן טובים, ‏בכיר באפל: התקנת אפליקציות לא מהאפסטור היא "החברה הטובה ביותר של פושעי הסייבר", באתר Geektime‏, 4 בנובמבר 2021
36. ↑  Chaim Gartenberg, ‘Sideloading is a cyber criminal’s best friend,’ according to Apple’s software chief, The Verge, ‏3 בנובמבר 2021
37. ↑   WWDC 2022 - June 6, סרטון הדמיה בערוץ "אפל", באתר יוטיוב (אורך: 50:40), 6 ביוני 2022
38. ↑   WWDC 2023 - June 5, סרטון הדמיה בערוץ "אפל", באתר יוטיוב (אורך: 39:29), 5 ביוני 2023
39. ↑   WWDC 2023 - June 5, סרטון הדמיה בערוץ "אפל", באתר יוטיוב (אורך: 0:29), 5 ביוני 2023
40. ↑  Karandeep Singh, Apple lock-in is feeling stronger than ever, AndroidPolice, ‏13 ביוני 2023
41. ↑  Grace Mayer, Mark Zuckerberg is shredded now. But Apple exec Craig Federighi can shred on the guitar. Business Insider, ‏13 ביוני 2023
42. ↑  Craig Federighi, l’italoamericano che sta rivoluzionando Apple, Overpress, ‏5 ביוני 2014 (באיטלקית)
43. ↑  Lance Whitney, Tim Cook talks Apple secrecy on Mac's 30th anniversary, CNET, ‏24 בינואר 2014
44. ↑   View from the Top: Craig Federighi, הרצאה בערוץ "Berkeley Engineering", באתר יוטיוב, 12 בדצמבר 2019

| אפל art=Apple |
| --- |
| תוכנה | Logic • Final Cut Pro • iLife (iTunes) • iWork (Pages, Keynote) • FaceTime • סירי • ספארי • CarPlay

|  |  |
| --- | --- |
| **מערכות הפעלה וענן** | Mac OS קלאסי • מבוססות יוניקס‏ (ליבת XNU‏ • Darwin ונגזרותיה: macOS‏, iOS‏ (1, 2, 3, 4, 5, 6, 7, 8, 9, 10, 11, 12, 13, 14, 15, 16, 17)‏, iPadOS‏, watchOS‏, tvOS)
**שירותי ענן:** MobileMe • iCloud |
| יישומים לנייד | תזכורות • דוכן העיתונים • הודעות • מפות • מצא אייפון • iBooks • Game Center • App Store • iAd • פתקים • מייל • Control Center • Wallet • Apple Pay • תרגום |

 |  |
| אנשי מפתח | סטיב ג'ובס • סטיב ווזניאק • רונלד ויין • אנדי הרצפלד • ג'וני אייב • ג'ון סקאלי • ג'ף רסקין • גיל אמיליו • אדי קיו • טים קוק • סקוט פורסטול • קרייג פדריגי • בוב מנספילד • ג'וני סרוג'י • פיטר אופנהיימר • פיל שילר • מייקל ספינדלר |
| טכנולוגיות | AppleTalk • FireWire • QuickTime • Objective-C • Face ID • Touch ID • מחבר לייטנינג |
| אחר | אפל סטור • Mac App Store • כנס המפתחים העולמי של אפל‏ • רשימת האירועים והכנסים של אפל • אפל פארק • קמפוס אפל • 1984 (תשדיר פרסומת) • חנות האייטונס • מרכז העדכונים • מסך הבית |
| חומרה |
| אייפון | אייפון (הדור הראשון) • אייפון 3G • אייפון 3GS • אייפון 4 • אייפון 4S • אייפון 5 • אייפון 5s • אייפון 5C • אייפון 6 • אייפון 6 פלוס • אייפון 6S & 6S פלוס • אייפון SE‏ (2016) • אייפון 7 • אייפון 7 פלוס • אייפון 8 • אייפון 8 פלוס • אייפון X • אייפון XS & XS מקס • אייפון XR • אייפון 11 • אייפון 11 פרו & פרו מקס • אייפון SE‏ (2020) • אייפון 12 & 12 מיני • אייפון 12 פרו & פרו מקס • אייפון 13 & מיני • אייפון 13 פרו & פרו מקס • אייפון 14 • אייפון 14 פרו • אייפון 15 • אייפון 15 פרו |
| אייפוד | אייפוד קלאסיק • אייפוד נאנו • אייפוד שאפל • אייפוד טאץ' |
| אייפד | אייפד 1 • אייפד 2 • אייפד 3 • אייפד 4 • אייפד מיני • אייפד אייר • אייפד פרו |
| מקינטוש | eMac • iMac (Pro) • Power Mac • PowerBook • Mac Pro • Mac mini • iBook • Cube • MacBook Pro • MacBook Air • MacBook • Macintosh Classic • Macintosh Portable • Macintosh Plus |
| מוצרי חומרה אחרים | Apple Watch • Apple TV • Magic Trackpad • Magic Mouse • Apple Pencil • איירפודס • HomePod • אוזניות אפל • אפל ויז'ן פרו |
| מוצרי אפל לפני 1998 | Apple I • Apple II • Apple III • מקינטוש (128K• 512K • XL • 512Ke • Plus • Classic) |
| הערה: תבנית זו איננה כוללת את כל המוצרים, התוכנות, המונחים והאישים הקשורים באפל, אלא את הבולטים שביניהם. |